እንድንጠነቀቅ ስንት ሰው ይሙት?
የወረርሽኙ በኅብረተሰቡ ውስጥ መገኘት ይበልጥ እንድንጠነቀቅ ያላደረገው ለምን ይሆን?ባሕር ዳር፡ ግንቦት 01/2012 ዓ.ም (አብመድ) በኢትዮጵያ የእስካሁኑ የኮሮናቫይረስ ምርመራ ውጤት ይበልጥ እንድንጠነቀቅ መልእክት የሚያስተላልፍ የማስጠንቀቂያ ደወል ነው፡፡ አሁን ላይ በሀገሪቱ ወረርሽኙ ስለመግባቱም የተረሳ እስኪመስል እየታዬ ያለው መዘናጋት፣ እንደ ሰርግ ባሉ ማኅበራዊ መሥተጋብሮች፣ በመጠጥ ቤቶችና ሌሎች አገልግሎት ሰጪዎች የአስቸኳይ ጊዜ አዋጁን የጣሱ መሰባሰቦች፣ በባንክ ቤቶችና ሌሎችም ተገልጋይ በሚበዛባቸው ተቋማት ያለው የወረፋ አጠባበቅ፣ በገበያ ቦታዎች ያለው ጥግግትና የሕዝብ ብዛት በሽታውን እንዳያስፋፋው ያሰጋል፡፡ ቸልተኝነቱ በዓለም ከ4 ሚሊዮን በላይ ሰዎችን ለሕመም፣ ከ276 ሺህ በላይ ሰዎችን ለኅልፈት 